Bellville-prokureur vas vir ‘bedrog’ van miljoene(Argieffoto) ŉ Prokureur van Bellville in die Wes-Kaap verskyn na verwagting Dinsdag weer in die landdroshof nadat hy vroeër op aanklagte van bedrog en diefstal in hegtenis geneem is. Zinzi Hani, woordvoerder van die Valke, het gesê Brian Albertus Baumann (53) is Donderdag in hegtenis geneem nadat ŉ ondersoek bevind het hy het sy kliënte glo uit meer as R27 miljoen bedrieg. Baumann het na bewering vals eise namens slagoffers by die Padongelukkefonds ingedien. “Baumann is in aanhouding en sal na verwagting aansoek doen om borgtog,” het Hani gesê.